PRVI DAN U ŠKOLI

7. rujna 2015. godine krenuli smo u novu školsku godinu.

Uzbuđenja nije nedostajalo. Priredbom smo dočekali naše prvašiće i zaželjeli smo im uspješan početak školovanja, mnogo radosti i lijepih trenutaka provedenih u školi.

OBILJEŽAVANJE HRVATSKOG OLIMPIJSKOG DANA

09.09. 2015. Uoči Hrvatskog olimpijskog dana na trenima naše škole un društvu višegodišnjih suradnika iz KK Fortis upoznali smo karate i vježbali zajedno.

10. 9. 2015. na sportskim terenima OŠ Bogumila Tonija obilježili smo Hrvatski olimpijski dan. Učenici, učitelji i učiteljice došli su u bijelim majcama koje su simbol prepoznavanja sudionika HOD-a. Prisustvovali smo prezentaciji sportova i sudjelovali u nekim sportovima po vlastitom izboru.

Naučili smo da je zbog zdravlja važno bavljenje bilo kojom sportskom aktivnošću.

U ponedjeljak, 05. listopada realizirali smo integrirani dan na temu: Zaštita i spašavanje. Pogledali smo PPT prezentaciju o načinima zaštite i spašavanja u elmentarnim nepogodama: požar, potres, poplava.

U sklopu integriranog dana uspješno je provedena vježba evakuacije.

DANI ZAHVALNOST ZA PLODOVE ZEMLJE

U mjesecu listopadu već tradicionalno obilježavamo dane zahvalnosti za plodove zemlje. Jesen smo unijeli i u školski prostor. Uredili smo jesenski kutić, osjetili mirise dozrelog voća i počastili se voćnom salatom.

DAN KRUHA

Kruh je simbol života i zajedništva za stolom u zajedničkom blagovanju.

23.10.2015. obilježili smo Dan kruha. Učenici su donijeli kruh, peciva, kuglofe i razne vrste kolača koje su marljivo uz puno uloženog truda ispekli sa svojim ukućanima. Nakon priredbe na kojoj smo se prisjetili vrijednih ruka svih ratara, mlinara, pekara, trgovca… velečasni Branimir Budinski blagoslovio je kruh i krušne proizvode. Na kraju je uslijedilo zajedničko blagovanje.

Učenici prvog i drugog razreda sudjelovali su na radionici izrade krušnih

proizvoda u Etno kući pod Okićem. U prekrasnom ambijentu, uz pjesmu i veselje marljivo smo prionuli postavljenom zadatku – izradi pletenice, kifle, žemlje… Kad su krušni proizvodi bili gotovi, posložili smo ih na limove za pečenje i odnijeli u krušne peći. Tako su to nekad radile i naše prabake.